डीएम ने राज्य आंदोलनकारियों, शहीदों को नमन करते हुए कहा कि राज्य बनने से क्षेत्र का विकास हुआ है, लेकिन विकास की दौड़ में हमें निरंतर आगे बढ़ना होगा। उन्होंने आम जनता से विकास कार्यों में अपना सहयोग देने की बात कही। जिले के तहसील स्तर पर भी अधिकारियों ने शहीदों को नमन कर राज्य के विकास को निरंतर आगे बढ़ाने का संकल्प लिया। इस मौके पर सीएमओ डा. तृप्ति बहुगुणा, एसडीएम जीआर बिनवाल, मुख्य कोषाधिकारी वीरेंद्र कुमार, डीडीओ एसके राय, जिला उद्यान अधिकारी नरेंद्र यादव और उद्योग विभाग के महाप्रबंधक डा. एमएस सजवाण आदि मौजूद थे।